Euroopa Liidu Teataja L 183 , 14/07/1988 Lk 0027 - 0029

Soomekeelne eriväljaanne: Peatükk 15 Köide 8 Lk 0103

Rootsikeelne eriväljaanne: Peatükk 15 Köide 8 Lk 0103



Nõukogu otsus, 24. juuni 1988, mis käsitleb Reini jõe keemilise saaste eest kaitsmise konventsiooni IV lisa täiendamist tetrakloorsüsiniku osas (88/381/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 130 S, võttes arvesse komisjoni ettepanekut, võttes arvesse Euroopa Parlamendi nõusolekut, [1] võttes arvesse majandus- ja sotsiaalkomitee arvamust [2] ning arvestades, et: nõukogu 25. juuli 1977. aasta otsusega 77/586/EMÜ [3] on ühendus heaks kiitnud Reini jõe keemilise saaste eest kaitsmise konventsiooni (edaspidi "keemiakonventsioon") ning 29. aprillil 1963 Bernis allakirjutatud rahvusvahelist Reini saastekaitse komisjoni (edaspidi "rahvusvaheline komisjon") käsitleva lepingu lisalepingu; vastavalt keemiakonventsiooni artiklile 5 esitab rahvusvaheline komisjon ettepaneku teatavate heitmete piirnormide kohta Reini jõgikonna veekogude jaoks keemiakonventsiooni IV lisa muudatustega; vastavalt keemiakonventsiooni artiklile 14 on nende muudatuste jõustumiseks vajalik osaliste ühehäälne nõusolek; rahvusvaheline komisjon on esitanud tetrakloorsüsiniku piirnormid keemiakonventsiooni IV lisa täiendusettepanekuna; direktiiviga 86/280/EMÜ [4] on kehtestatud tetrakloorsüsiniku heitmete piirnormid ühenduse veekeskkonna jaoks; need piirnormid on samad, mis rahvusvahelise komisjoni ettepanekus; on soovitav, et ühendus võtab keemiakonventsiooni osalisena eespool nimetatud ettepaneku vastu, ON VASTU VÕTNUD JÄRGMISE OTSUSE: Artikkel 1 Euroopa Majandusühendus võtab vastu Reini keemilise saaste eest kaitsmise komisjoni ettepaneku Reini keemilise saaste eest kaitsmise konventsiooni IV lisa täiendamiseks tetrakloorsüsiniku osas. Ettepaneku tekst lisatakse käesolevale otsusele. Artikkel 2 Nõukogu eesistuja teatab keemiakonventsiooniga kehtestatud korras Šveitsi Konföderatsiooni valitsusele artiklis 1 nimetatud ettepaneku vastuvõtmisest. Luxembourg, 24. juuni 1988 Nõukogu nimel eesistuja M. Bangemann [1] Arvamus on esitatud 15. juunil 1988 (Euroopa Ühenduste Teatajas seni avaldamata). [2] EÜT C 356, 31.12.1987, lk 68. [3] EÜT L 240, 19.9.1977, lk 35. [4] EÜT L 181, 4.7.1986, lk 16. -------------------------------------------------- Reini saastekaitse komisjoni ettepanek 3. detsembril 1976 Bonnis allakirjutatud Reini keemilise saaste eest kaitsmise konventsiooni IV lisa täiendamiseks tetrakloorsüsiniku osas RAHVUSVAHELINE REINI SAASTEKAITSE KOMISJON, võttes arvesse 3. detsembril 1976 Bonnis allakirjutatud Reini jõe keemilise saaste eest kaitsmise konventsiooni, võttes eriti arvesse selle artikleid 3, 4, 5 ja 14, TEEB KONVENTSIOONI OSALISTELE ETTEPANEKU täiendada konventsiooni IV lisa tetrakloorsüsiniku osas järgmiselt: Ained või ainete grupid | Päritolu | Aine lubatav maksimumkontsentratsioon | Aine lubatav maksimumkogus | Olemasolevate heitmete tähtaeg | Märkused | 1 | 2 | 3 | 4 | 5 | 6 | Süsiniktetrakloriid | 1.Süsiniktetrakloriidi saamine perkloorimise teel ilma märgrikastamiseta | 1,5 mg heitmeliitri kohta | 2,5 g tetrakloorsüsinikku tetrakloorsüsiniku ja tetrakloroetüleeni üldise tootmisvõimsuse tonni kohta | 1. jaanuar 1988 | ,,,, | 2.Klorometaanide tootmine metaani kloorimise teel (sealhulgas kõrgrõhu kloorleeliselektrolüüs) ja metanoolist | 1,5 mg heitmeliitri kohta | 10 g tetrakloorsüsinikku klorometaanide üldise tootmisvõimsuse tonni kohta | 1. jaanuar 1988 | ,,,, | 3.Muundamine klorofluorosüsinikeks | | | | | Vajaduse korral esitab rahvusvaheline komisjon hiljem piirnormid teiste tööstusharude jaoks, näiteks ettevõtete jaoks, mis kasutavad tetrakloorsüsinikku lahustina. Seni kinnitavad valitsused iseseisvalt tetrakloorsüsiniku heitmete piirnormid vastavalt konventsiooni artiklitele 3 ja 4. Piirnormid peavad lähtuma parimatest olemasolevatest tehnilistest võimalustest ja nad ei tohi olla leebemad IV lisa lähimast võrreldavast piirnormist. Käesoleva lõike sätteid kohaldatakse ka juhul, kui tööstusettevõte tegeleb muude tegevustega kui need, mille osas on piirnormid eespool esitatud tabelis kindlaks määratud, ja mis võivad tõenäoliselt põhjustada tetrakloorsüsiniku heiteid. Vastavalt konventsiooni artiklitele 14 ja 19 jõustuvad need sätted konventsiooniosaliste ühehäälse nõusoleku korral. Osalised teatavad heakskiitmisest Šveitsi Konföderatsiooni valitsusele, kes kinnitab teate kättesaamist. --------------------------------------------------